Vlodzimej Antoneviç
Vlodzimej Antoneviç (pol. Włodzimierz Antoniewicz; 15 iyul 1893[…] – 20 may 1973, Varşava) — erməniəsilli Polşa arxeoloqu. O həmçinin, Varşava Universitetinin rektoru və Polşa Elmlər Akademiyasının üzvü olmuşdur. Vlodzimej Antoneviç elmi işində Polşa torpaqlarının tarixdən əvvəlki arxeologiyasına diqqət yetirmişdir. O, arxeoloji tədqiqatlar əsasında Polşa ərazilərinin ən qədim tarixinin təsvirini təqdim etmişdir. Antoneviç Vislitsada qurduğu arxeoloji stansiyada romanesk binalarının qalıqlarını aşkar etmişdir. Bundan əlavə, o, ilk dəfə qədim slavyanların dinlərinin sintezini təqdim etmişdir.